**Garozas pamatskolas pašnovērtējuma ziņojums**

**Adrese:Garozas pamatskola,Garoza, Salgales pagasts,Jelgavas novads,LV 3045,**

**tālrunis +37126185548**

**E - pasts:garozaspsk@jelgavasnovads.lv**

**Skolas direktore Dina Štelmahere**

|  |  |
| --- | --- |
|   Garoza,27.11.2023. |   |
| (vieta, datums) |   |

Publiskojamā daļa

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Pamatizglītības programma | 21011111 |  | V- 423 | 21.08.2017. | 77 | 84 |
| Speciālās pamatizglītības programma izglītojamajiem ar mācīšanās grūtībām | 21015611 |  | V -308 | 02.04.2015. | 8 | 11 |
| Pirmsskolas izglītības programma | 01011111 |  | V - 7874 | 02.04.2015. | 42 | 44 |
| Specialās izglītības programma izglītojamajiem | 01015611 |  | V - 7875 | 02.04.2015. | 0 | 0 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā);

*Trīs skolēni.*

* + 1. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli);

*Divi skolēni - maina mācību iestādi tuvāk dzīves vietai.*

* + 1. cits iemesls (cik daudzi izglītojamie izglītības iestādē, iestādes maiņas iemesls).

*Viens skolēns devās ar ģimeni uz Īriju.*

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | - | nav |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 4 | Skolai ir atbalsta personāls – medmāsa - 0.5,logopēds - 0,7, bibliotekāre – 0,3, psihologs – 0,53, speciālais pedagogs – 0,3 |

1. **Izglītības iestādes darbības pamatmērķi un prioritātes**
	1. Izglītības iestādes misija – *Veidot efektīvu mūsdienīgu, inovatīvu un atvērtu izglītības iestādi ar zinātkāriem, atbildīgiem un harmoniski attīstītiem bērniem, kuru uzskati balstīti uz vērtībām un to veidošanu.*
	2. Izglītības iestādes vīzija par izglītojamo – *Atbildīgs sabiedrības pilsonis, zinātkārs, atvērts, mērķtiecīgs, radošs ar patstāvību un pašapziņu.*
	3. Izglītības iestādes vērtības cilvēkcentrētā veidā – *Atbildība, uzticība, sadarbība, tradīcijas.*
	4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Kompetenču pieejas realizēšana mācību satura ieviešanā 3.,6.,9.klasei | a)kvalitatīvi* diferencēts darbs klasēs.
* IT resursu nodrošinājums
* izstrādāti individuālie mācību plāni.
 |  **Sasniegts:** Turpināt analizēt mācību darba sasniegumus dažādojot mācību metodes, uzlabojot skolēnu mācību darba rezultātus. |
|  | b)kvantitatīvi* semestra un gada pedagoģiskās sēdes, mācību darba analīze, nosakot procentuāli skolēnu sasniegumus.
 | 72% vērotajās mācību stundās tika organizēts diferencēts mācību darbs. Turpināt strādāt pie diferencēta darba ar talantīgajiem skolēniem.Skolēniem, kuriem piešķirta speciālā izglītības programma ar mācīšanās grūtībām 100% ir izstrādāti individuālie plāni.52% pedagoģi izmanto skolas teritoriju nodrošinot mācību stundas skolas teritorijā. |
| Nr.2 Kompetenču pieeja, kas balstīta uz jauno mācību saturu. Skaidri, saprotami definēt mācību stundas mērķus, uzdevumus, sasniedzamos rezultātus un nodrošināt efektīvu atgriezenisko saiti. | a)kvalitatīvi* dalīšanās ar labās prakses piemēriem.
* mācību stundas atgriezeniskā saite.
* pozitīva skolēnu mācību sasniegumu dinamika.
* stundu uzdevumu plānošana dažādās mācību jomās.
 | **Daļēji sasniegts**: Atgriezeniskā saite stundās ir veiksmīga par to liecina skolēnu izpratne par mācīto un sasniegtajiem rezultātiem. Turpināt sekot un analizēt skolēnu sasniegumu dinamika katrā semestrī. |
|  | b)kvantitatīvi 78% vēroto mācību priekšmetu stundu ir skaidri definēti sasniedzamie rezultāti un nodrošināta efektīva atgriezeniskā saite. | **Daļēji sasniegts** |
| Nr.3 Iesaistīt skolēnu domi un skolas padomi pasākumu organizēšanā un skolēnu saliedēšanā  | a) kvalitatīviSkolēnu domes un skolas padomes kopīgi organizētas sanāksmes un pasākumi.Mācību gada noslēgumā analizēt un izvērtēt pasākumu lietderību, apmeklētību un ieinteresētību.Kopīga sanāksmju plānošana iesaistot skolas padomes un skolēnu domes dalībniekus. | **Sasniegts**Vecāki noorganizēja pasākumu par atkritumu otrreizēju pielietošanu sadzīvē un mākslā. Piedalījās skolas organizētajos pasākumos, kā vērotāji, un vērtētāji.72% skolas padomes pārstāvji apmeklēja skolas pasākumus.98% skolēnu piedalījās organizētajos pasākumos. |
|  | b) kvantitatīvipiedalās visi skolas padomes un skolēnu padomes dalībnieki, izsakot savas intereses, viedokli un secinājumus. | **Daļēji sasniegts**88% piedalījās un iesaistījās skolas padomes un skolēnu domes dalībnieki izrādot interesi, iesaistoties diskusijās organizētajos pasākumos, ideju ģenerēšanā un turpmākās sadarbības plānošanā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Informācijas tehnoloģijas iespējas kā atbalsts skolēniem, pedagogiem un vecākiem ikdienas darbā un sadarbībā. | a)kvalitatīvi* informatīvi ieraksti e- klasē veikti regulāri,
* informācija skolas mājas lapa (skolas iekšējie normatīvie dokumenti, stundas izmaiņas, skolas autobuss, interešu izglītība),
* klases, skolas un vecāku sapulces zoom platformā
 |  |
|  | 1. kvantitatīvi
* skolēnu un vecāku statistika 90 % e-klases izmantošanā,
* vecāku sapulču apmeklētība, kuras organizētas zoom platformā 80%
 |  |
| Nr.2 Izvērtēt metodiskās komisijas darbu mācību gada apjomā. | a)kvalitatīvimācību materiālu sagatavošana un izvērtēšana skolēniem ar mācīšanās grūtībām, ievērojot skolēnu spējas un prasmes |  |
|  | b)kvantitatīviizstrādātie mācību materiāli un individuālie plāni pa klasēm, kurās ir skolēni ar mācīšanās grūtībām izpildīti 100%. |  |
| Nr.3 Iesaistīt skolēnu domi, skolas padomi, skolas skolēnus un pedagogus iekšējās kārtības noteikumu atjaunošanā. | a)kvalitatīvi atjaunot skolas iekšējās kārtības noteikumus, uzklausot un izvērtējot mūsdienu vajadzības un pienākumus, tiesības, atbilstoši skolas izglītības attīstībai un ikdienas komunikācijai.  |  |
|  | b)kvantitatīvi iesniegtie priekšlikumi no skolas padomes, skolēnu domes, pedagogiem. |  |

1. **Kritēriju izvērtējums**
	1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Apzināti visi skolēnu vecāki un saņemta informācija par izvēlētām izglītības iestādēm, kurās absolventi turpinās apgūt savas zināšanas. Absolventi tiekas ar klases audzinātāju augustā izvērtējot un pārrunājot par mācību iestādēm, kurās turpinās mācīties. VIIS sistēmā tiek sekots absolventu turpmākajai izglītībai. | Turpināt sekot absolventu turpmākai izglītībai un karjerai. |
| Skolēnu skolas maiņa ir minimāla. Pamatā ir dzīves vietas maiņa izvēloties skolu tuvāk mājām. | Vairāk informēt sabiedrību par skolas iespējām, tās attīstību, ieinteresējot skolēnus un vecākus izvēlēties Garozas pamatskolu par savu izglītības iestādi. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  84% vēroto mācību stundu pedagogi efektīvi īsteno plānoto mācību procesu. Pedagogi, plānojot darbu, ņem vērā to skolēnu vajadzības, kuriem ir grūtības mācībās un kuriem ir noteikti atbalsta pasākumi. Tiek izstrādāti individuālie mācību plāni. Palīdzību mācību darbā skolēni var saņemt apmeklējot individuālās konsultācijas, kuras organizētas visiem skolēniem pieejamā laikā, kā arī pagarinātajā dienas grupā(1.-4.klašu grupā). Regulāri darbā iesaistās skolas atbalsta komanda. Klases audzinātāji plāno un veic individuālās pārrunas ar vecākiem. Nepieciešamības gadījumos piesaista skolas administrāciju un skolas atbalsta personālu. Sarunās tiek izvirzīti veicamie uzdevumi, kuru izpildei seko līdzi klases audzinātāji, vecāki un mācību priekšmetu pedagogi. | Plānot skolas mācību darba sasniegumus balstoties uz pedagoģisko sēžu, metodisko komisiju un atbalsta personāla sanāksmēs pieņemtajiem lēmumiem. |
| Šajā mācību gadā attālinātās mācības nenotika, tomēr iestādes pedagogi gatavi īstenot mācību procesu attālināti, ja ārkārtas situācijās tas būs nepieciešams. | Organizēt attālināto mācību darbu pieejamu, ja rodas nepieciešamība. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību stundu saraksts tiek pārdomāti veidots, lai, lietderīgi izmantojot mācību laiku, skolēni efektīvi varētu apmeklēt pagarinātās dienas grupu, konsultācijas, interešu izglītības piedāvātos pulciņus un skolas organizētos pasākumus. | Ieinteresēt skolēnus lietderīgi izmantot skolas piedāvāto mācību laika lietderīgu izmantošanu, nostiprinot savas zināšanas un prasmes apmeklējot konsultācijas, pagarināto dienas grupu un interešu izglītības pulciņus. |

1. **Informācija par lielākajiem īstenotajiem projektiem par 2022./2023. mācību**

 **gadā**

Šajā mācību gadā skola iesaistījās E- twinning projektā ,

|  |  |  |
| --- | --- | --- |
| Nosaukums | Īsa anotācija | Rezultāti |
| E-twinning projekts “School Gardens” starptautiskā mērogā. Sadarbības valstis – Spānija, Francija, Itālija, Latvija | Projekta mērķis – rosināt skolēnos interesi par skolas dārzu, dabas norisēm tajā, videi un cilvēkam draudzīgu, ekoloģisku dzīvesveidu, dažādām ekosistēmām dārza tuvumā, kā arī savstarpēju starptautisku sadarbību dabas procesu izpētē dažādās zemēs. Reizē ar Spānijas skolas, divu Francijas skolu un Itālijas skolas skolēniem arī Garozas pamatskolas audzēkņi pētīja un radoši attēloja zīmējumos rudens krāsas skolas dārzā un tā apkaimē, augļu un dārzeņu nozīmi cilvēka uzturā un mākslā, pievērsās ar dārzu saistītām programmēšanas aktivitātēm, materiālu otrreizējai pārstrādei dārza vajadzībām, laikapstākļu novērošanai un salīdzināšanai iesaistīto skolu apkaimē, kā arī projekta “School Gardens” logo konkursā.  | 1. Pedagogs guva ierosmi un interesantas ar vizuālo mākslu un svešvalodas apguvi skolas dārzā saistītas idejas un ierosmes radošām skolēnus iesaistošām aktivitātēm.2. Audzēkņi pilnveidoja savas angļu valodas, uzstāšanās, pētniecības un novērošanas prasmes saistībā ar skolas dārzu. Iesaistījās laika novērojumos, salīdzināja klimatiskos apstākļus un dārzkopības iespējas Latvijā (Salgales pagasts, Garoza), Spānijā (Andalūzija), divos dažādos Francijas reģionos (Argentana un Bretaņa) un Itālijā (Lombardija).  |

1. **Informācija par institūcijām, ar kurām noslēgti sadarbības līgumi**
	1. Nav noslēgti sadarbības līgumi.
2. **Audzināšanas darba prioritātes trim gadiem un to ieviešana**
	1. **Prioritātes (bērncentrētas, domājot par izglītojamā personību).**

Audzināšanas darba virziens -  nodrošināt iespēju katram skolēnam veidot sevi par krietnu cilvēku, par sabiedrības daļu ar atbildību un vēlmi rīkoties, veidot skolēna izpratni par vērtībām un tikumiem piedaloties kultūras pasākumos un gūstot pieredzi, stiprināt piederību un lojalitāti Latvijas valstij.

**6.2.Audzināšanas darba prioritātes trim gadiem:**

1. Sekmēt skolēna tikumisko atbildību – būt atbildīgam par savām izvēlēm (2021.

 /2022.m.g.).

|  |
| --- |
| 2.Attīstīt skolēna individuālo izaugsmi  - pilsoniskā līdzdalība un spēja iekļauties sabiedrībā (ētikas normas, uzvedības kultūra) (2022./2023.m.g.).3. Veselīgs dzīves veids – sports, uzturs un mentālā veselība (2023. /2024.m.g.). |

 **2-3 teikumi par galvenajiem secinājumiem pēc mācību gada izvērtēšanas.**

1.Veidot skolas pasākumus un nodarbības atbilstoši skolēnu interesēm un vajadzībām.

2. Veicināt skolēnu prasmi veikt pašanalīzi - testi, lekcijas un nodarbības ar speciālistiem

3.  Saglabāt skolas tradīcijas - veidot piederības izjūtu skolai, novadam, valstij.

4. Izglītot skolēnus par veselīga dzīves veida pamatnosacījumiem un motivēt līdzdarboties skolēnus, sabiedrības izglītošanā.

5. Iesaistīties novada jauniešu domē, lai risinātu aktuālas problēmas, kas nodrošina labvēlīgu un drošu vidi skolēniem.

6. Piedalīties starptautiskos projektos "Erasmus +", radot iespēju skolēniem attīstīt savu individuālo izaugsmi.

**7.Citi sasniegumi**

**7.1.Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).**

 *Skolēni iesaistās dažādās aktivitātēs – olimpiādēs, konkursos un citās aktivitātēs. 1. un 2.klases skolēni LDZ “Redzi dzirdi, nopauzē” . 1.klases skolēni piedalījās Vetnspils Tehnoloģijas centra zinātnes konkursā. ECO garden skolas pulciņa dalībnieki iesaistījās Etwining projektā” SCHOOL GARDENS.”*

*9.klase piedalījās konkursā “ Radošā Zemgale”, kur saņēma balvu.*

*Iecavā SMU (skolēnu mācību uzņēmumi) piedalījās 4 komandas un saņēma 3 nominācijas :*

* *Sociāli atbildīgs uzņēmums,*
* *Ilgtspējīgs SMU produkts*
* *Labākā pārdošanas komanda*

*Kā arī viena bija Žūrijas simpātijas balva.*

*Kuldīgā skolas SMU piedaloties saņēma vienu nomināciju:*

*“Labākā pārdošanas komanda” un žūrijas balvu biznesa inkubatora “Magnetik Latvia”.*

*7.klases skolnieks angļu valodas konkursā, ieguva otro vietu. Skolas skolēni piedalījās Novada organizētajā runas konkursā, kur ieguva vienu II pakāpi. Skolēni piedalījās novada organizētajās sporta spēlēs - volejbolā, tautas bumbā, basketbolā un disku golfā, kā arī krosa skrējienā un vieglatlētikas sacensībās.*

**7.2. Izglītības iestādes informācija par galvenajiem secinājumiem:**

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

9.klases rezultāti centralizētajos eksāmenos bija zemāki nekā vidējie rādītāji valstī – matemātikā 24% ( - 26,5%), latviešu valodā 54,8% ( - 3,3%), angļu valodā 62,8%

(-3,3%). 1 skolēns matemātikas eksāmenā nesasniedza 10% robežu un nenokārtoja eksāmenu.

 7.2.2. par sasniegumiem valsts pārbaudes darbos pēdējo trīs gadu laikā.

 *Ir nomainīts visu eksāmenu saturs un uzbūve, tādēļ nav veikts trīs gadu eksāmenu rezultātu salīdzinājums.*

7.3. **Izglītības iestādes galvenie secinājumi par izglītojamo sniegumu ikdienas mācībās**.

*Ikdienas mācību sasniegumu pozitīvai dinamikai nepieciešams turpināt iesākto
trīspusējo atbildību - izglītības iestāde, izglītojamais, izglītojamā likumiskais pārstāvis sarunu un regulāru individuālu konsultāciju veidā.*